AstraZeneca începe să livreze vaccin pentru profituri. Director: COVID-19 devine o boală endemică.
AstraZeneca începe să furnizeze vaccinuri împotriva COVID-19 pentru profit. Compania renunță, după aproape doi ani de pandemie, să furnizeze vaccinul său către anumite țări fără scop lucrativ.
Gigantul farmaceutic AstraZeneca a semnat o serie de acorduri care presupun livrarea de vaccinuri din care ar urma să obțină profit. Compania se așteaptă să obțină un venit modest, primele livrări în acest sens urmând să aibă loc anul viitor, transmite BBC.Până acum, compania afirma că va încerca să obțină profituri din vaccin doar atunci când COVID-19 nu va mai fi o pandemie. Directorul executiv Pascal Soriot a declarat că boala devine endemică.Vaccinul va continua să fie furnizat fără să fie urmărit profitul în țările mai sărace, a precizat compania."Am decis să o furnizăm fără profit, deoarece prioritatea noastră principală a fost protejarea sănătății globale", a mai spus anterior Soriot.El a declarat că nu are "absolut niciun regret" că nu a făcut profit atunci când concurenții au făcut, în ciuda faptului că a trebuit să facă față criticilor politice din diverse țări. Soriot a adăugat că vaccinul a salvat un milion de vieți în întreaga lume."Nu regret absolut deloc. Suntem mândri ca și companie de impactul pe care l-am avut – am salvat milioane de spitalizări. Echipa vor fi un amestec de acorduri pandemice inițiale și comenzi noi, majoritatea provenind din acordurile pandemice".Până la sfârșitul lunii septembrie, AstraZeneca a furnizat 1,5 miliarde de doze de vaccin anti-COVID.